Riddarfjärden

Riddarfjärden er det østligste sundet i Mälaren.

Riddarfjärden ligger ved Stockholm, mellom bydelene Marieberg, Kungsholmen, Norrmalm, Riddarholmen og Gamla stan i nord, samt Södermalm og Långholmen i sør. Västerbron er den vestlige grensen, mens Vasabron er østlig grense.

Riddarfjärden er 2 700 meter lang i øst-vestlig retning, og på det minste 400 meter bred. Gjennomsnittlig dybde er 15-20 meter, den største dybden er 23 meter. Strandlinjen er 6 400 meter.

Riddarfjärden har utløp mot Saltsjön og Østersjøen via de korte elvestrekningene Norrström og Söderström. 
Grensen mellom landskapene Uppland og Södermanland går gjennom Västerbrons midtre spenn.

Kategori:Kungsholmen (bydelsområde)
Kategori:Södermalm (bydelsområde)
Kategori:Norrmalm (bydelsområde)
Kategori:Mälaren